આંધ્ર પ્રદેશમાં સર્જાયેલા લો પ્રેશરના કારણે ગુજરાતમાં ભર ભાદરવે વરસાદ વરસી રહ્યો છે. સૌરાષ્ટ્રમાં જુદા જુદા સ્થળોએ વરસાદે રસ્તાને નદી બનાવી દીધો છે. તો અમદાવાદમાં નવ વાગ્યા પછી પવન સાથે વરસાદે એન્ટ્રી કરી હતી અને વટવા મહેમદાવાદ સુધી થોડા થોડા સમયના અંતરે ભારે ઝાપટું આવ્યું હતું. વિસાવદર પંથકમાં ગુરુવારે બપોરે બાદ આકાશમાં ઘનઘોર વાદળોને લીધે ભર ચોમાસું લાગતુ હતું અને આશરે 7 ઇંચ વરસાદ ખાબકી ગયો હતો.